
สำนักปลัด
              องค์การบริหารส่วนตำบลเกาะเปียะ
·  0-7557-5677
  www.keophia.go.th
หนองน้ำสาธารณะ หนองปรือ
       อบต.เกาะเปียะ มีหนองน้ำสาธารณะขนาดใหญ่ มีเนื้อที่ประมาณ 138 ไร่  4 งาน 16 ตาราง
อยู่ที่หมู่ที่ 6  ตำบลเกาะเปียะ อำเภอย่านตาขาว  จังหวัดตรัง
       พื้นที่ดังกล่าวได้อยู่เขตความรับผิดชอบ ของ
นายธงชัย  ถึงแก้ว กำนันตำบลเกาะเปียะ นางธมลวรรณ  อินธนู และนายฉัตรชัย มุขแสง สมาชิกสภาองค์การบริหารส่วนตำบลเกาะเปียะ
      โดยนายวิระ  แก้วเพ็ง นายกองค์การบริหารส่วนตำบลเกาะเปียะ  ได้เล็งเห็นถึงความสำคัญของการพัฒนาหนองน้ำสาธารณะหนองปรือ  จึงได้เสนอของบประมาณจากจังหวัดตรัง  เพื่อปรับปรุงภูมิทัศน์หนองน้ำสาธารณะหนองปรือเป็นแหล่งอนุรักษ์ธรรมชาติให้เป็นแหล่งท่องเที่ยวและเป็นสถานที่ออกกำลังกาย  เพื่อแก้ปัญหาด้านสุขภาพกายและจิตใจ ทั้งยังส่งเสริมการท่องเที่ยวเชิงนิเวศ สนับสนุนให้เกิดการสร้างอาชีพและเพิ่มรายได้

หนองน้ำสาธารณะหนองปรือ  เป็นหนองน้ำขนาดใหญ่และมีความกว้าง  เป็นแหล่งเพาะพันธุ์สัตว์น้ำหลายชนิดและหลายสายพันธุ์ประชาชนจากหลายๆ หมู่บ้าน ได้ใช้ประโยชน์หนองน้ำสาธารณะ หนองปรือ เป็นแหล่งหาอาหาร เป็นแหล่งออกกำลังกาย เช่น  วิ่งออกกำลังกาย  ปั่นจักรยาน และยังมีประชาชนได้ใช้พื้นที่ที่ราบกลางหนองน้ำ ปลูกผัก 
ศูนย์เรียนรู้เศรษฐกิจพอเพียง

    ศูนย์เรียนรู้เศรษฐกิจพอเพียง แห่งนี้ก่อตั้งเมื่อปลายปี  2548  ได้รับงบประมาณสนับสนุนจาก อบต.เกาะเปียะอย่างต่อเนื่อง และการบริหารงานก็ประสบความสำเร็จ  จนเป็นสถานที่ฝึกอบรมและเป็นแหล่งเรียนรู้การดำรงชีวิตแบบเศรษฐกิจพอเพียง  พร้อมทั้งยังเป็นการส่งเสริมพัฒนาองค์กรสตรีให้มีความเข้มแข็งจนได้รับรางวัลต่างๆ เช่น  ในปี  2550 ได้รับรางวัลแม่บ้านเกษตรกรดีเด่น จังหวัดตรัง  และรางวัลอันดับที่ 3 ของภาคใต้
       ศูนย์เรียนรู้หมู่บ้านโคกมะม่วง (บ้านยางแดง) หมู่ที่ 4 ตำบลเกาะเปียะ ในช่วงระยะเวลาที่ผ่านมาได้ดำเนินกิจกรรม 2 กลุ่มอาชีพ คือ การผลิตปุ๋ยอินทรีย์ชีวภาพจากมูลสัตว์ และวัสดุเหลือใช้จากการเกษตร ทั้งปุ๋ยหมักชีวภาพ และปุ๋ยน้ำจุลินทรีย์ ตามมาตรฐานของกรมพัฒนาที่ดินจนได้รับการรับรองมาตรฐานตัวคิว จากกรมส่งเสริมการเกษตร เพื่อไว้ใช้ในสวนและไร่นาของสมาชิกในกลุ่ม และประชาชนในพื้นที่ ซึ่งปัจจุบันประสบความสำเร็จเป็นอย่างสูง เป็นผลให้สร้างรายได้เข้ากลุ่มปีละไม่กว่า 4.5 แสนบาท รวมทั้งกลุ่มทำเครื่องแกงทำมือของผู้สูงอายุและกลุ่มสตรีในพื้นที่ ที่สามารถสร้างรายได้เข้ากลุ่มเดือนละประมาณ 25,000 บาท

   นางสาวกัลยา นิ่มละมัย ประธานเรียนรู้หมู่บ้านโคกมะม่วง (บ้านยางแดง) ได้รับรางวัลครูเกษตรคนเก่ง จากธนาคารเพื่อการเกษตรและสหกรณ์การเกษตร, ปี 2550 ได้รับรางวัลด้านการประกอบอาชีพการเกษตรและบำเพ็ญประโยชน์ต่อสังคมดีเด่น จากมูลนิธิอาจารย์จำเนียร สาระนาค, ปี 2550 ได้รับรางวัลคนดีศรีแผ่นดิน จากหนังสือพิมพ์สื่อสารธุรกิจเฉลิมพระชนมพรรษา 80 พรรษา และได้รับรางวัลชนะเลิศ การจัดทำปัญชีวิสาหกิจชุมชนดีเด่น การบริหารจัดการโดยการใช้ข้อมูลทางบัญชี จากสำนักงานตรวจบัญชีสหกรณ์ที่ 9 ปี 2550 เป็นต้น 




















































































































































































